description: Повторният анализ на пробата й отпреди четири години е показал наличие на забраненото вещество туринабол, обяви Международният олимпийски комитет (МОК).

title: Рускиня загуби златния си медал от Лондон 2012 заради допинг

maintext:
Татяна Лисенко спечели олимпийското злато през 2012 г., а през 2011 и 2013 г. стана световна шампионка
Руската състезателка в хвърлянето на чук Татяна Лисенко беше лишена от златния си медал от олимпийските игри в Лондон през 2012 г.Повторният анализ на пробата й отпреди четири години е показал наличие на анаболния стероид туринабол, обяви Международният олимпийски комитет (МОК).33-годишната лекоатлетка, която след като се омъжи се състезава с името Белобородова, вероятно ще получи и доживотно наказание, тъй като това е второто й допинг провинение.През 2007 г. Лисенко беше хваната с хормон на растежа и получи двегодишна забрана да се състезава, заради която пропусна олимпийските игри през 2008 г. Освен това беше анулиран световният й рекорд в дисциплината - 78.61 метра.Рускинята се завърна през 2009 г., спечели златните медали от световните първенства през 2011 и 2013 г., а между завоюва и олимпийска титла.В края на април тази година Международната федерация по лека атлетика (IAAF) спря правата й след повторния тест на пробата й от Лондон 2012. Все още се очаква да бъде обявено какво ще е на наказанието й.


title: Станислав Иванов напуска Реформаторския блок

maintext:
[Народно събрание]
Депутатът Станислав Иванов напуска парламентарната група на Реформаторския блок. Мотивите са ми чисто лични, каза Иванов пред "Дневник".Той обясни, че имал морален ангажимент към хората, които са гласували за него. Моят мандат числено изразен е 15 100, гласа, каза Иванов. Оставайки в Блока, той имал чувството, което идвало и от разговори с избирателите му, че ги предава. "Не е коректно, да го коментирам, че идват избори. Можем да погледнем предизборната програма на Реформаторския блок и това, което се случва през последните две години", беше по-дългото обяснение за напускането на Иванов. За момента той ще остане независим депутат.Станислав Иванов е син на Георги Иванов, който беше кмет на Хасково 4 поредни мандата.Така групата на Реформаторския блок ще остане с 22 народни представители."Не съм изненадан. Водени са много разговори със Станислав, който отдавна споделя липсата на единство и ред на работа в групата. Ние рядко успяваме да вземем общо решение. Разбирам мотивите му", коментира лидерът на ДСБ Радан Кънев.

fasttext_language: bg


description: Мачът на мърсисайдци срещу "Манчестър сити", в интерес на телевизионното предаване, беше пренасрочен за 31 декември, а на 2 януари отборът ще гостува на "Съндърланд".

title: Клоп се оплака от програмата на "Ливърпул" по празниците

maintext:
Клоп смята, че в първенството трябва да има зимна пауза
Мениджърът на "Ливърпул" Юрген Клоп изрази недоволството си от коледно-новогодишния график на отбора.Мачът на мърсисайдци срещу "Манчестър сити", в интерес на телевизионното му излъчване, беше пренасрочен за 31 декември, а на 2 януари отборът ще гостува на "Съндърланд"."Хубаво е да бъда треньор на месеца, но преди една секунда научих за промените в календара. Аз не съм много щастлив. Не мога да повярвам, че между двата мача ще имаме 48 часа за подготовка", коментира германецът."Научавам все повече и повече за това първенство. Може би трябва да попитам някого дали не може да играем със "Съндърланд" в друго време. Когато прочетох информацията, се запитах кой по дяволите е дал тази идея", коментира в типичен стил специалистът."Никога не бих казал, че "боксинг дей" (26 декември) е нещо лошо, на мен ми харесва. Но когато два мача се играят през ден, неволно възниква един въпрос: Защо се играе на 2 януари? Това някаква местна особеност ли е? Всички се чудят защо Англия не постига успех на големи турнири. Попитайте какво правят в останалите големи страни по това време – лежат си по диваните и гледат английски футбол", завърши Клоп.


title: България помечта в Париж, но не можа да се опълчи на Франция

maintext:
Националите загубиха с 1:4 от Франция
Голът на Михаил Александров
Българският национален отбор загуби тежко с 1:4 от Франция в среща от втория кръг на квалификациите за световното първенство в Русия през 2018 г.Футболистите, водени от новия си селекционер Петър Хубчев и облечени с новите си екипи , поведоха още в шестата минута с гола на Михаил Александров от дузпа. Надеждите за изненада в Париж не продължиха дълго, тъй като до почивката "петлите" вече водеха с 3:1 с головете на Кевин Гамейро, Димитри Пайе и Антоан Гризман. През второто полувреме Гамейро вкара още един гол.България остава на четвъртото място в групата си с три точки. Франция, Холандия и Швеция са на първите места с по четири. "Лалетата" стигнаха до 4:1 срещу Беларус, а скандинавците се наложиха трудно с 1:0 срещу Люксембург като гост.Хубчев, който смени Ивайло Петев на поста, води България за първи път. Той започна в атака с Марселиньо и Ивелин Попов. Както и в последните мачове, проблемите дойдоха от защитата, където действаха Страхил Попов, Александър Александров, Димитър Пиргов и Живко Миланов.В четвърти пореден мач България допусна поне три гола (включително двата от приятелския турнир в Япония).Французите изпълниха заръката на Дидие Дешан и показаха значително по-голяма успеваемост от мача с Беларус, когато заради пропуските си изпуснаха победата.Националите започнаха срещата с отлична контраатака, но тя не доведе до успех. Секунди по-късно Георги Миланов направи много красив пробив, като се справи с Бакари Саня, който накрая го фаулира в наказателното поле. Съдията даде дузпа и Михаил Александров изпълни точно.Постепенно французите започнаха да натискат и в средата на полувремето изравниха. В рамките на 15 минути те вкараха три гола и си подпечатаха победата.Най-напред Саня центрира от дясно, а изскочилият Гамейро с глава насочи топката във вратата. Само три минути по-късно - в 26-ата, Пайе центрира от ляво и след като плонжиралият Гризман не успя да я засече, тя влезе във вратата.В 38-ата минута Пиргов подари топката на Гризман, който с удар по тревата в долния ляв ъгъл вкара за 3:1. Българският отбор имаше моментни добри прояви с опити за бързи атаки.След почивката французите продължиха да играят силно. След по-спокойни начални минути се стигна до 58-ата, когато Пол Погба отправи мощен удар, а топката мина покрай вратата. Секунди по-късно след атака от ляво Гризман получи и продължи към Гамейро, който отблизо засече за 4:1.В оставащото време "петлите" имаха още възможности. Най-добрата беше пред Блес Матуиди - той получи в 77-ата минута в чиста позиция в наказателното поле, но улучи гредата.В следващия си мач България гостува на Швеция в понеделник.


title: Клинтън и Тръмп ще коментират миграцията и Върховния съд в последния си дебат

maintext: Хилъри Клинтън и Доналд Тръмп ще се изправят един срещу друг за последния си, трети президентски дебат тази нощ в 04:00 българско време.Той ще се проведе в Университета на Невада в Лас Вегас. Събитието ще продължи 90 минути, а форматът му ще бъде също както на първия дебат - 6 сегмента по 15 минути, посветени на отделни теми. Водещият задава въпрос, Клинтън и Тръмп имат по 2 минути да отговорят, след което двамата се впускат в спор, а водещият следи всеки от тях да не получава повече време от другия. Модератор ще бъде Крис Уолъс от Fox News. Очаква се интересът към него да е традиционно много по-нисък, отколкото към предишните два сблъсъка.Темите този път са: задължения и права; имиграция; икономиката; Върховният съд; международните горещи точки; квалификацията на кандидатите.Върховният съд е особено важна за Републиканската партия тема, която почти не бе обсъждана в дебатите досега. Новият президент ще има право да номинира съдия, който да заеме мястото на починалия миналата година строго консервативен Антонин Скалия . Ако Клинтън стане президент, от нейната номинация ще зависи колко либерален ще бъде Върховният съд за дълъг период в бъдещето, тъй като магистратите служат в него доживот. Освен това трима от деветимата съдии в него ще бъдат над осемдесетгодишни по време на мандата на следващия президент, което значи, че има възможност държавният глава да направи още номинации, ако някой от тях почине.За разлика от първия дебат, когато позициите им бяха почти изравнени, скандалите около кандидатурата на Тръмп го поставят в много по-неизгодна позиция сега Лошото му представяне и в двата предишни сблъсъка с Клинтън скандалът с вулгарните му изказвания отпреди 11 години, които на практика поощряваха сексуалния тормоз , както и вътрешните трусове в Републиканската партия повлияха зле на подкрепата за него . Основният му електорат продължава да го поддържа, но това вероятно няма да е достатъчно, за да победи Клинтън, смятат все повече анализатори.В понеделник Тръмп заяви, че Хилъри Клинтън използва прекалено рязък език спрямо Русия и че ако той спечели изборите, би се срещнал с президента Владимир Путин още преди да положи клетва. "Те непрекъснато го обиждат, нищо чудно, че не може да понася Обама и Хилъри Клинтън", каза Тръмп в интервю. "Не сме били в толкова лоши отношения с Русия от края на Студената война".В негова подкрепа на дебата ще се появи майката на американец, загинал в атентатите срещу дипломатическата мисия на САЩ в Бенгази през 2012 г. "Обвинявам лично Хилъри Клинтън за смъртта на сина ми", каза Пат Смит, майката на IT консултанта Шот Смит, по време на конвенцията на Републиканската партия през лятото. Подобен ход бизнесменът направи и на предишния дебат – тогава той доведе на събитието три жени, които твърдят че са били сексуално тормозени от Бил Клинтън и заплашвани от съпругата му, както и жена, която е станала жертва на сексуално насилие на 12-годишна възраст, а Клинтън е била адвокат на обвинения за това мъж.


description: Първият двубой ще е на 27 октомври, четвъртък, между "Сакраменто кингс" и "Сан Антонио спърс". Той ще се излъчва безплатно като част от пробния период.

title: НБА ще излъчва всяка седмица мач във виртуална реалност

maintext:
Феновете ще трябва да притежават оборудването на Samsung
Според Марсилио целта е НБА да има основата за подобно излъчване преди да се превърне в масова практика.
Виртуалната реалност официално е реалност в Националната баскетболна асоциация (НБА).Лигата обяви партньорството си с компанията NextVR, а целта е през този сезон поне по веднъж седмично абонатите на NBA League Pass да могат да гледат на живо мач във виртуална реалност при наличието на съответното оборудване.Първият мач ще е на 27 октомври, четвъртък, между "Сакраменто кингс" и "Сан Антонио спърс". Той ще се излъчва безплатно като част от пробния период на услугата.През сезона, който започна тази нощ, всички 30 отбора ще се извъртят поне по веднъж през излъчване във виртуална реалност. Тя ще дава възможност да се следи мача от различни ъгли, коментаторите ще са различни, ще има специални повторения и т.н.До момента нито една професионална спортна лига не е предлагала редовно излъчване във виртуална реалност на мачове от своя сезон. Освен всичко това иновацията показва и глобалното развитие на НБА."Имаме фенове по целия свят. Излъчваме нашите мачове в повече от 21- държави, където имаме много страстни почитатели. За много от тях по логични причини не е възможно да присъстват лично на нашите мачове. Смятаме, че ако потенциалът на виртуалната реалност се използва и го направим правилно, това ще е следващото най-добро нещо за изживяването в баскетбола. Но за да стигнем до там ни предстои много работа", заяви вицепрезидентът за медийното разпространение Джеф Марсилио.НБА притежава огромен брой почитатели извън Северна Америка, някои от които вероятно никога няма да могат да стъпят в зала от лигата. За тях виртуалната реалност е план Б, защото ще се чувстват все едно са на трибуните. Ако всичко върви по план, тази пропаст между желание и възможности ще бъде запълнена.За да могат да се гледат мачовете е необходимо да се купят очилата Samsung Gear и да има съвместим телефон на корейския производител. Но през следващия сезон се очакват още платформи, което ще доведе до очаквана на еволюция в развитието на технологията."Това е повратен момент. Мисля, че вече има достатъчно шум на пазара за виртуалната реалност и хората се интересуват от нея. Някои само любопитстват, но ние искаме да ги накараме да опитат", заяви изпълнителният президент на NextVR Брад Алън.


title: Ивет Лалова не мисли за Токио 2020, иска да има деца

maintext:
Спринтьорката сподели, че вече се чувства готова да бъде майка
[LAP.bg]
Най-добрата българска спринтьорка Ивет Лалова не мисли за следващата олимпиада, защото няма търпение да стане майка.За момента обаче тя не смята да прекратява състезателната си кариера, тъй като знае, че е способна и на по-добри резултати през следващия сезон."Не мисля за Токио 2020, защото искам да имам деца в скоро време. Освен спортната кариера има и един майчински дълг, един биологичен часовник, който тиктака. Не искам да губя време в надбягване със самата себе си", сподели Лалова пред bTV."Няма да се отказвам обаче, защото ако контузена намерих място във финала на 200 метра на олимпийските игри в Рио, значи можеше да се класирам още по-добре при друго стечение на обстоятелствата. Това е моята мотивация за следващата година", каза още лекоатлетката.


description: В района на Бургас трусът не е бил усетен.

title: Земетресение с магнитуд 5.3 в Черно море близо до Истанбул е регистрирано днес

maintext:
Фотограф: Асен Тонев
Земен трус с магнитуд 5.3 по Рихтер е бил усетен в Западна Турция в 11.19 часа, съобщи БНР.
По данни на Европейския средиземноморски сеизмологичен център епицентъра на земетресението е бил в Черно море на около 150 км. от Истанбул.
В района на Бургас трусът не е бил усетен, съобщи държавното радио.
В различни райони на Варна обаче е усетен слаб трус, съобщи "Фокус".


title: Промените в данъчните закони са приети на първо четене

maintext:
Законопроектът беше представен от председателя на водещата комисия по бюджет и финанси Менда Стоянова.
Фотограф: Анелия Николова
законопроект за промени в Закона за акцизите и данъчните складове. В него обаче се предлагат изменения и в други данъчни закони, между които за личните и корпоративните данъци, за ДДС, за местните данъци, за счетоводството и други. Именно срещу този подход на кабинета възразиха депутати от опозицията.
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Промените в данъчните закони за 2017 г. бяха приети днес от депутатите на първо четене.Измененията, внесени от кабинета, са оформени катоГеорги Търновалийски от БСП подчерта, цитиран от "Фокус", че пакетирани в един законопроект, измененията и допълненията на различни закони са порочна практика. Депутатът от ДПС и финансов министър в кабинета "Орешарски" Петър Чобанов също възрази срещу практиката всички данъчни закони се представят в един общ куп, което не позволява детайлна дискусия по тях. Според него част от нещата са писани "на коляно" и единственото решение е да се сформира работна група, която да ги огледа.Сред одобрените на първо четене изменения е връщането на стария календар за промени в акцизите на цигарите и отказ от схемата в полза на българските цигари, прилагана през 2016 г. Предлага се специфичният акциз (на 1000 къса) от 1 януари 2017 г. да нарасне от сегашните 70 лв. на 101 лв., колкото беше през 2015 г. Едновременно с това се изменя пропорционалният акциз - 27% от продажната цена за 2017 г. и 28% от продажната цена за 2018 г. През тази година пропорционалният акциз е 38%, догодина трябваше да е 40%, а през 2018 г. - 42%.Сред другите одобрени по принцип текстове е отпадането на хартиената данъчна декларация и предоставянето на данъчни отстъпки за гражданите, плащащи главно с банкова карта.


title: Бившият областен управител на София е обвиняем за царските конюшни и щети за 11 млн. лв.

maintext:
сделката с бившите царски конюшни
Прокуратурата повдигна обвинение на бившия областен управител на София Веселин Пенев заради. Той е привлечен като обвиняем за умишлена безстопанственост и за неизгодно сключени сделки. Пенев не е задържан, а му е определена мярка за неотклонение парична гаранция в размер на 20 хил. лв., както и забрана да напуска страната без разрешение на прокурор, съобщи прокуратурата.Сделката стана публично известна в началото на септември, като бе разгласена от лидера на БСП Корнелия Нинова. Тя доведе до оставката на Пенев."Преди 2 месеца областният управител на София Веселин Пенев, излъчен от Реформаторите и назначен от Бойко Борисов, и заместник-областният управител от ГЕРБ Томи Николов продават 7.5 декара на "пъпа" на София, в квартал "Оборище" на 100 метра от паметника на Васил Левски за сумата от 658 870 лв.", заяви тогава Нинова.Имотът е бил разделен на три части, за да се намали продажната стойност на всяка от тях, а така се избягвало и задължението продажбата на държавен имот за над 500 хил. лв. да става с решение на Министерския съвет. Купувач на мястото бе "Евротранс билд" ЕООД на Янко Иванов, който преди години е бил шеф в КТБ, припомня "Правен свят".Няколко дни по-късно регионалният министър Лиляна Павлова поиска от Софийския градски съд да развали сделката за царските конюшни, а продажбата на трите парцела под сградите да бъдат обявени за нищожни. Започна и проверка на Инспектората към Министерския съвет, който откри и други нарушения в работата на областната управа.Според обвинението в периода 30 декември 2015 г. до 26 април 2016 г., Пенев умишлено не е положил достатъчно грижи за управлението, стопанисването и запазването на повереното му имущество - предоставените на областната администрация на област София бюджетни средства за 2016 г. и имот - държавна собственост. В резултат на това, според разследващите, са последвали разпиляване на имуществото и значителни щети за държавата в общ размер 116 216 лв.Освен това, на 30 декември 2015 г. Пенев сключил договор за осигуряване на транспортна услуга, чрез предоставяне на високопроходим автомобил и шофьор, с цена 2779 лв. месечно без ДДС и годишна стойност на услугата в размер на 19 453 лв. По този начин, Пенев е допуснал извършването на ненужни и несвързани с дейността на областната администрация разходи, смятат още разследващите. В изпълнение на този договор са платени 11 116 лв., от което е последвало разпиляване на имущество в същия размер от бюджета на Областна администрация на област София.На 19 февруари 2016 г. Пенев издал заповед за откриване на процедура за провеждане на търг с явно наддаване за държавен имот – апартамент с площ 179.52 кв. м, заедно с идеални части от сградата, който се намира в столичния квартал "Изгрев". В тази заповед Пенев определил начална тръжна цена 226 700 лв. Тя била по-ниска от пазарната стойност, която била определена на 336 400 лв. След седмица той сключил договор за продажбата на имота при цена от 231 300 лв."По този начин Пенев умишлено не положил достатъчно грижи за стопанисването и управлението на повереното му имущество и не се е съобразил с разпоредбата на Закона за администрацията, съгласно която областният управител отговаря за опазването и защитата на държавната собственост на територията на областта. От това деяние на Веселин Пенев са последвали значителни щети за държавата в размер на 105 100 лв.", се казва в съобщението на прокуратурата.Освен по обвинението за умишлена безстопанственост Веселин Пенев ще отговаря и за сключване на три неизгодни сделки, от които е произлязла значителна вреда за държавата в размер на 11 126 130 лв., като случаят е особено тежък.Сделките са свързани с продажбата на Царските конюшни на три части на една и съща фирма. Договорът е с дата 8 юли 2016 година.Първата част е с площ от 1376 кв. м и е продадена за 135 433 лв. лева без ДДС. Пазарната стойност на имота към датата 8 юли 2 086 000 лв. без ДДС съгласно оценителната експертиза. Вредата, нанесена на държавата, е за 1 950 567 лв., сума, която представлява разликата между продажната цена и реалната пазарна стойност на имота.Втората част от Царските конюшни е с площ от 4762 кв. метра и е била продадена за 391 219 лева без ДДС. Пазарната стойност на този имот е 7 722 000 лева без ДДС. От това деяние вредата е 7 330 781 лева.Третата част е с площ 1 191 кв.метра, продадена за 132 218 лв. без ДДС. Пазарната стойност на имота 1 977 000 лв. без ДДС. Вредата в този случай е 1 844 782 лева.


title: Линдзи Вон пропуска старта на сезона в Зьолден

maintext:
Американката пропусна и края на миналия сезон заради контузията
Звездата в алмпийските ски при дамите Линдзи Вон обяви, че ще пропусне старта на сезона в Зьолден на 22 октомври, когато про програма трябва да се състои и гигантски слалом за Световната купа.31-годишната американка, която държи рекорда по победи в стартове за Световната купа (76), обяви в социалните мрежи, че през този сезон ще се фокусира върху спускането и супергигантския слалом.Специалистката в скоростните дисциплини получи контузия в края на миналия сезон и изпусна водачеството си за Големия кристален глобус, който беше спечелен от швейцарката Лара Гут.


description: Причината е не добрата подготовка на тези студенти.

title: Министерството на правосъдието предлага да отпадне задочната форма за правото

maintext:
Фотограф: Надежда Чипева
Правно образование може да се получи в шест държавни университета, в които през 2015 година се обучават над 7000 студенти (данни за миналата година на Регистъра на действащите и прекъснали студенти и докторанти към Министерството на образованието).
Студентите по право у нас учат по морално остарял модел, приемът е неоправдано завишен прием, а по време на обучението си те не получават адекватна подготовка по Право на Европейския съюз и Европейската конвенция за правата на човека и основните свободи (ЕКПЧ).Това са част от мотивите, с които министерството на правосъдието, предлага проект на нова Наредба за единните държавни изисквания за придобиване на висше образование по специалността "Право" и професионална квалификация "юрист". Проектът е предоставен за обществено обсъждане, съобщиха в петък от правосъдното ведомство. От там уточняват, че е предвидено и мнението на студентите да се отчита при изменение на учебните планове и програми. Подобен подробен проект за изменение на наредбата беше изготвен и от екипа на предишния министър на правосъдието Христо Иванов. Една от промените предвижда специалността "Право" да се изучава единствено в редовна форма на обучение. Това се налага заради констатираната значително по-слаба подготовка на завършилите специалността в задочна форма. Ще бъде въведена и задължителна дисциплина "Основни права и свободи", която обхваща вътрешноправната, европейската и международната уредба на правата на човека и различните механизми за тяхната защита. Досега подобен предмет беше свободно избираем (за сметка на спорта, който е задължителен през четирите от петте години следване). "Дисциплината следва да позволи формирането на задълбочено и практически насочено познание относно правата на човека като фундаментален елемент на правовата държава, законността и демократичното правораздаване", пишат от правосъдното министерство.Задължителна ще стане и към настоящия момент свободно избираемата дисциплина - "Организация на съдебната система и правозащитните институции". В нея са включени въпросите на устройството и организацията на съдебната власт, адвокатурата, юридическата етика. Според министерството този предмет "има особено значение в контекста на цялостната политика за реформа на съдебната власт и укрепване на правовата държава в България".Освен това след завършване на обучението по право, след което се придобива образователна-квалификационна степен "магистър", наредбата предвижда въвеждането и на специализирани магистърски програми в специалност "Право". Целта е профилирането и по-тясната специализация на юристите.Ще има повече лекции по "Международно публично право" и "Право на Европейския съюз", които се избягват от студентите при избора им на модули, които не са задължителни. Предвижда се да се въведе и специализирано обучение по чужд език на две нива - за начинаещи и за напреднали, като то ще продължава няколко години.Като основна мярка за преодоляване на проблемите в качеството на юридическото образование ще се въведе изчерпателен единен ред на държавния изпит."Този ред ще гарантира, че завършването на специалност "Право" е на базата на единни критерии, съответстващи на най-добрите постижения в юридическото образование".


title: Видео: Самолет се разби в Малта, поне петима загинаха

maintext:
No #EU officials involved in plane crash in #Malta. The flight was not related to any of the EU activities
— Federica Mogherini (@FedericaMog) October 24, 2016
Източник на агенция "Ройтерс" от летището
Plane crash: Psychological support helpline 25456900; Psychological walk in service available at Paola Health Centre
— Chris Fearne (@chrisfearne) October 24, 2016
Vriend @fredjejanssen staat op vliegveld in Malta #malta ziet dit live gebeuren.
Sterkte man!!! pic.twitter.com/tX0oLUPDhv
— Johan 'superhegl' (@superhegl) October 24, 2016
Самолет се разби в Малта, поне петима души са загинали, съобщи агенция "Ройтерс".Първоначално в. "Таймс ъф Малта", позовавайки се на свои източници, писа, че става въпрос за двумоторен витлов самолет на граничната агенция "Фронтекс", отправил се за Мисрата в Либия. В него могат да пътуват около десет души.Агенцията съобщи в "Туитър" по-късно, че машината не е била изпратена от нея. Според MaltaToday Люксембург е взел самолета назаем от американското правителство и той е бил на път към Мисрата на мисия против трафика на хора.Топ дипломатът на Европейския съюз Федерика Могерини обяви, чеКатастрофата е на международното летище в Малта, което се намира на около 5 км. от столицата Валета.твърди, че всички петима загинали са французи, но не се знае дали са военни или цивилни.Свидетели разказват, че самолетът е излетял, но след това се е наклонил надясно и се е разбил в земята и са последвали две експлозии. Според източници на "Таймс ъф Малта" вероятно на борда няма оцелели. Полетите от и до международното летище са спрени до второ нареждане.Минути след катастрофата здравният министър на страната съобщи в "Туитър" телефонен номер за спешна психологическа помощ.Подробности очаквайте по-късно на www.dnevnik.bg


title: В битката за Мосул Сирия може да е истинският губещ

maintext:
Надпис, който гласи "Ислямски халифат" в склад в град Бартала, недалеч от Мосул.
Най-малко 80 души бяха убити при нападенията на бойци на "Ислямска държава" в Киркук.
Четири дни след като иракските правителствени сили и съюзниците им от кюрдските формирования започнаха да настъпват срещу Мосул , джихадистите от "Ислямска държава" предприеха изненадваща контраатака на около 150 км оттам. Десетки бойци обсадиха богатия на петрол град Киркук преди зазоряване на 21 октомври, предизвиквайки престрелки и извършвайки самоубийствени и снайперистки атаки, разказва Мохамад Бази* за "Ройтерс".След двудневни боеве повечето нападатели бяха убити или пленени, или се бяха самовзривили. Имаше и още близо сто загинали, повечето от кюрдските сили за сигурност. Докато вилнееха из Киркук, джихадистите излъчваха послание из целия град от говорителите на местна джамия: "Ислямска държава пое властта".Киркук, който е разположен близо до най-богатите петролни находища в Северен Ирак, от повече от две години е под контрола на кюрдските сили. Изненадващата атака на "Ислямска държава" показа, че дори докато е обсадена в Мосул, групировката все още може да сее хаос в райони на Ирак, които са далеч от бастионите й. Офанзивата демонстрира също, че дори и да загуби Мосул, "Ислямска държава" ще се върне към корените си, тоест ще предприеме партизански действия, окопавайки се в отдалечените сунитски региони на Ирак - както направи нейният предшественик "Ал Кайда в Ирак", след като загуби градските райони под контрола си."Ислямска държава" беше отслабена през последната година след ожесточени бомбардировки на международната коалиция на САЩ и пораженията, които й нанесоха противниците й в Ирак и Сирия. Групировката загуби хиляди бойци, беше принудена да отстъпи половината от контролираната от нея територия и й бяха отрязани маршрутите за контрабанда, чрез които прехвърляше жива сила и оръжие. Но при всеки неуспех тя откриваше нови начини да се приспособява.Когато накрая бъде прогонена от Мосул, втория по големина град в Ирак, "Ислямска държава" ще иска да покаже устойчивостта си в съседна Сирия. Една от последиците на битката за Мосул е изтласкване на бойците и ръководството на групировката към Сирия, главно към самопровъзгласилата се столица Ракка. САЩ и съюзническата бойна авиация бомбардират спорадично този град и околностите му вече близо две години. На 25 октомври американският министър на отбраната Аштън Картър заяви, че коалицията планира да атакува Ракка, въпреки че боевете за Мосул все още не са приключили. Но на терена няма такава значителна сухопътна сила, която да може да прогони "Ислямска държава" от сирийския й бастион.Американски военни заявиха, че в дните преди офанзивата срещу Мосул част от ръководния състав на групировката е избягал от града, отправяйки се към Сирия или други части на Западен Ирак, където преобладават арабите сунити. "Има признаци, че водачите са заминали", каза на пресконференция в Багдад на 20 октомври генерал-майор Гари Волески, командващ сухопътните сили на САЩ в Ирак. "Очакваме доста от чуждестранните бойци да останат, тъй като не могат да се измъкнат толкова лесно, колкото някои от местните бойци и местните командири, така че очакваме да има битка."Американски представители казаха, че повечето от избягалите командири и бойци са иракчани и сирийци, които е възможно да са изоставили оръжието си и да са си обръснали брадите, за да се слеят с хилядите мирни граждани, напуснали Мосул преди началото на битката. За хилядите чуждестранни джихадисти в града е по-трудно да избягат, като се скрият сред иракското население, затова ще окажат съпротива. Волески каза, че бойците на групировката опожаряват предните си позиции в околните села и се изтеглят към града, където да водят бой сред мрежа от заграждения и траншеи.В хода на битката за Мосул "Ислямска държава" може да се окопае още по-здраво в Сирия, особено в Ракка и в източния град Дейр аз Зур. А с изтласкването на групировката от иракските градове животът за сирийците в районите под контрола на "Ислямска държава" ще става по-труден. През последната година джихадистите вече бяха лишени от достъп до източници на финансови постъпления - включително контрабанда на петрол и природен газ, данъци и банкови депозити - донесли им над 1 милиард долара през 2014 г.С падането на Мосул "Ислямска държава" ще загуби един от най-важните си центрове за приходи. Американските власти предполагат, че през 2015 г. "Ислямска държава" е генерирала постъпления в размер на около 30 милиона долара месечно от данъци и изнудване в Ирак. Само в Мосул групировката е получавала по около 4 млн. долара месечно от данъци, особено от облагане на заплати на служители, които се изплащат от иракската държава. Понеже тези постъпления ще започнат да се топят поради загубените от джихадистите територии и доходоносни маршрути за контрабанда на нефт, ръководството на "Ислямска държава" вероятно ще наложи по-тежки данъци и схеми за изнудване на сирийците, които живеят под тяхно управление.В по-широк план масовото отиване и окопаване на командири на "Ислямска държава" в Сирия ще усложни още повече прекратяването на конфликта там, който се разрасна в регионална опосредствана война с участието на Русия, Иран, Турция, Саудитска Арабия, САЩ и други сили. Москва и Техеран, които са основните поддръжници на сирийския президент Башар Асад, по-скоро атакуват бунтовническите групировки, противопоставящи се на Асад, отколкото да се опитват да изтласкат "Ислямска държава" от бастионите й. Вашингтон от своя страна не възнамерява да изпраща сухопътни сили, за да прогонва джихадистите от Ракка, и вместо това ще разчита на коалиция от групировки на сирийските кюрди и опозицията, които ще действат с подкрепата на американски въздушни удари.Иракското правителство и западните му съюзници са изправени пред огромното предизвикателство на възстановяването на Мосул - и постигането на политическа хармония с арабското сунитско население в Ирак, за да не могат повече джихадистите да се възползват от противоречия на религиозна основа. Няма обаче особено планиране как ще се отрази изтласкването на "Ислямска държава" от Мосул върху Сирия. Сирийците също заслужават да бъдат освободени от бруталното управление на "Ислямска държава". (БТА)* Авторът Мохамад Бази е преподавател по журналистика в Нюйоркския университет и бивш завеждащ на кореспондентското бюро на американското издание "Нюздей" в Близкия изток. В момента пише книга за опосредстваните войни между Саудитска Арабия и Иран. Изразеното мнение е негово лично, a не на "Ройтерс".


title: Едва 6% преднина за Цачева пред Радев в "Прогнозирай изборите" 2016

maintext:
Голямата награда в играта е цифров огледално-рефлексен фотоапарат Canon EOS 1200D с обектив 18-55mm DC III за висококачествени снимки и видео
Разлика от 6 % между кандидатите на първо и втори място в предстоящите президентски избори, практически равен резултат между третия и четвъртия и вот от около 13 на сто за "Не подкрепям никого" - това сочат прогнозите на участниците в играта "Прогнозирай изборите" 2016 на "Дневник".В играта вече се включиха над 200 потребители на сайта. Те трябва да посочат какъв процент от действителните гласове ще получи всеки от претендентите в надпреварата за държавен глава на 6 ноември. Според тях номинираната от ГЕРБ Цецка Цачева ще завърши на първия тур с 27. 31% от гласовете, следвана от подкрепения от БСП Румен Радев с 21.20%. На трета позиция, според прогнозите, е Трайчо Трайков (Реформаторски блок) с 9.67%. Веднага след него е Красимир Каракачанов (ВМРО, НФСБ и "Атака") - 9.54%. Прогнозите отреждат 6.66% за Ивайло Калфин (АБВ) и 4.34% за Татяна Дончева (Движение 21 и НДСВ).Според участниците в играта подкрепеният миналата седмица от ДПС бивш премиер Пламен Орешарски ще получи 3.62%, а независимият кандидат Веселин Марешки - 3.56%.Предвижданията са, че квадратчето "Не подкрепям никого" ще отбележат 13. 23 на сто от избирателите.Играта на "Дневник" продължава до 23.59 ч. на 4 ноември и все още не е късно да се включите. Всеки участник може да прави неограничен брой прогнози, а за валидна се брои последната по време. Читателят, посочил резултатите, които са най-близки до официално обявените от Централната избирателна комисия ще получи за награда цифров огледално-рефлексен фотоапаратза висококачествени снимки и видео, едногодишен абонамент за Adobe Creative Cloud и безплатен онлайн фотографски курс.Повече подробности за играта можете да прочетете в Общите условия Често задавани въпроси за играта.Успех в прогнозите! Може да започнете да играете - тук


description: Около 70 души, повечето от Пакистан и Бангладеш, хвърляха камъни и запалени одеяла срещу офиси на Европейската служба за подкрепа в областта на убежището (EASO) в приемния център в Мория. Три от офисите са пострадали.

title: Бежанци атакуваха центрове за убежище на ЕС на о. Лесбос

maintext: Бежанци нападнаха офис на Европейската служба за подкрепа в областта на убежището (EASO) на гръцкия остров Лесбос, докато протестираха срещу бавното разглеждане на молбите за убежище, предаде БТА, като цитира "Ройтерс".Около 70 души, повечето от Пакистан и Бангладеш, хвърляха камъни и запалени одеяла срещу офиси на службата в приемния център в Мория. Три от офисите са пострадали.Говорителят на EASO Жан-Пиер Шембри заявява, че протестиращите са хвърляли запалителни бомби в момент, в който са се водили интервюта с искащи убежище мигранти.Служителите на Европейската служба за подкрепа в областта на убежището са евакуирани от бежанския център.По думите на Шембри сигурността в центъра трябва да бъде подобрена. "По наше мнение трябва да се засили присъствието на гръцката полиция", отбелязва говорителят на EASO.Повече от 15 хиляди търсещи убежище бежанци живеят в претъпканите центрове на егейските острови, припомня "Ройтерс". Те чакат седмици или месеци за придвижване на техните молби.Само на остров Лесбос бежанците са шест хиляди, което е двойно повече от капацитета на намиращите се на острова два центъра. Често там има протести и случаи на насилие.


description: Причината за струпването е забавяне на българския пункт, започнало с полицейската акция там в петък, което не е наваксано и до момента.

title: Рекордна опашка от 25 км тирове чака от турска страна при Капитан Андреево

maintext:
Снимката е архивна
Фотограф: Асен Тонев
Тирове са паркирани по протежението на целия път от граничния пункт до гр. Одрин, съобщават турските медии.
Така колоната е достигнала 25 км - от Капъкуле до Одрин, което е своеобразен рекорд.
Рекордна 25-километрова опашка от тирове се е образувала при граничния пункт Капитан Андреево от турската страна, съобщи БТА.Причината за струпването е започнало от петък (30 септември) забавяне в пропускането на тежкотоварните камиони от българската страна. Тогава пунктът бе блокиран при акция на "Вътрешна сигурност" на МВР, при която по обвинения в корупция бяха задържани няколко служители на "Гранична полиция". Според турските медии пунктът Капитан Андреево изобщо спрял да приема тирове поради липса на персонал.В петък опашката от чакащи да преминат границата камиони е била около 9 км. Турските власти спешно разговаряли с българските си колеги, които обещали, че ще наваксат закъснението най-късно до събота. Това обаче не се случило, а дори опашката станала още по-дълга заради пътуващите в края на седмицата тирове.На другия граничен пункт - Хамзабейли - Лесово, опашката е достигнала 15 км, а шофьорите чакали от 3 дни на границите. Те се оплакват, че нямат провизии, нито вода и тоалетни, което е най-големят проблем, тъй като никъде по пътя за Капъкуле няма мобилни тоалетни.Според шофьори хаосът в превозите на тировете през Капитан Андреево е започнал още преди месец. Въпреки че сигнализирали и призовали правителството да предприеме спешни мерки за нормализиране на положението, до този момент нищо не е направено, казват те.


description: Страни като Ливан, Турция или Йордания трябва да бъдат освободени от натиска, който изпитват поради миграционния наплив, заявява Гутериш. "Трябва да им окажем по-голяма подкрепа, отколкото досега."

title: Гутериш призова за разпределение на бежанците по цял свят

maintext:
Генералният секретар на ООН Антониу Гутериш
Фотограф: Rafael Marchante
Новият генерален секретар на ООН Антониу Гутериш се обяви за разпределяне на бежанци по целия свят. Бившият португалски премиер каза това в публикувано вчера интервю за германското списание "Фокус", предаде ТАСС, цитирани от БТА.Страни като Ливан, Турция или Йордания трябва да бъдат освободени от натиска, който изпитват поради миграционния наплив, заявява Гутериш. "Трябва да им окажем по-голяма подкрепа, отколкото досега, и да разпределяме бежанците по целия свят. Нужна ни е широкообхватна и ефективна система за разпределение - не само в Европа, но и в Северна Америка, Латинска Америка, Австралия", казва той.Новият генерален секретар припомня ситуацията от 70-те години, когато цялата международна общност е помагала за приема и настаняването на бежанци от Виетнам.Гутериш посочва също, че ООН трябва да полага още по-големи усилия, за да не се допуска по принцип да избухват кризи. "Дипломатите трябва да предотвратяват конфликтите, но ние трябва да помогнем за подобряване на жизнените условия, повишаване на сигурността, спазване на правата на човека и ликвидиране на последствията от климатичните промени", заявява той. В четвъртък Общото събрание на ООН прие резолюция , с която Гутериш беше назначен за деветия генерален секретар на ООН "за срок, започващ от 1 януари 2017 г. и приключващ на 31 декември 2021 г." Преди това аналогична резолюция прие и Съветът за сигурност на ООН.


title: Отстраняването от изборите, ще активизира членовете ни за следващата битка, обяви Светльо Витков

maintext:
Светльо Витков вече има политически успех - вкара съветници в общинския съвет на София.
Фотограф: Юлия Лазарова
"Не ме депресира станалото, а ме мотивира. Депресират ме физиономиите на хората по улиците. Станалото, ще активизира членовете ни за следващата битка". Така пред Нова телевизия неосъществилият се кандидат-президент Светльо Витков, коментира отстраняването му от изборите.Според него до тук се е стигнало, защото не е имало достатъчно време да се съберат достатъчно подписи. "Важно е, че се случи сега, а не на местни или парламентарни избори", допълни Витков.Певецът-политик отбеляза, че това са му шести избори, но сега и в двете партии от коалицията – "Зелени" и "Глас народен" е имало недоволни от това обединение. В отговор на въпрос, Витков обяви, че няма доказателства участието на изборите да е саботирано отвътре."Можеш да отпаднеш от този етап от играта, но не и от цялата. На тези избори се гласува уж за личност, но ще стане президент този, който има подкрепа от партии, мъртви души, корпоративен вот", поясни той. Певецът каза, че няма да гласува, защото не вижда кандидат, който заслужава неговия глас.Участието си в политиката Светльо Витков описа, като голяма битка, която продължава. "Не съм разколебан, продължаваме напред, докато имаме сили", обобщи той.


title: След изборите играта на демокрация ще започне да свършва

maintext:
Пред зала "Армеец" след гласуването за референдум за електронно гласуване и местни избори през 2015 година.
Фотограф: Цветелина Белутова
Текстът е от "Фейсбук". Заглавието е на редакцията.Всички са се взрели в президентските избори и ги мисляткато поредни избори,като отделно взети избори,като избори сами за себе си,като избори като избори.И то в голяма степен вероятно е така.Но когато при издигането на Цецка Ц. написах:Моята Втора сигнална система ме успокоява: Това е началото на края. Но моята Първа сигнална система ме предупреждава: Това е краят на началотов мен се зараждаха смътни подозрения, че тези президентски избори наистина могат да не сапоредни избори,отделно взети избори,избори сами за себе си,избори като избори.Защото:- вече има свръхконцентрация на политическа, икономическа, финансова и силова власт в много малко на брой хора;- вече харизмата на ББ е постигнала своя максимум и повече властови и манипулиращи хората блага тя не може да му донесе (той затова, най-вероятно, става агресивен, нервен, сърдит, вкиснат и размахва заплашително пръст – а от размахването на пръст до размахването на юмрук са само другите четири пръста разлика и разстояние);- вече макар и формални, демократичните процедури са изчерпили възможността чрез злоупотребата с тях да се създава привидност на нормалност при функционирането на обществото ни и неговото управление;- вече са ясно очертани разделителните бразди (а всяка разделителна бразда крие в себе си зародиша на превръщането си в стена, а стената – в барикада, над която първо неизбежно прехвърчат искри, а после може да започнат да прехвърчат и куршуми) между--- едно доста голямо мнозинство от народа ни, с пропити от соцносталгия стереотипи, със склонен към стадност манталитет, с отхвърлящи демократизацията, либералността, европейството и свободата (израждаща се и по тяхна вина в свободия) нагласи, с притъпени като отговорност за себе си и за страната ни инстинкти;--- и едно доста незначително малцинство от народа ни, което вече си е дало сметка, че именно демократизацията, либералността, европейството и свободата са ценностите, които, извинявам се за тавтологията, то трябва да цени и да отстоява като водещи, независимо как и в каква степен те са налични у нас засега.Като цяло българският народ прилича на перничаните от онзи соцанекдот – поради това, че заради соцмегаломаниите и индустриални напъни Перник бе сложен на кладата на соца и бе градът с най-мръсен въздух, ние, перничаните, до такава степен бяхме свикнали и се бяхме пристрастили към този мръсен въздух, че като се качим по-нависоко в планината и вдишваме чистия въздух, започваме да кашляме, да се задушаваме, да викаме през задуха – дайте ни бързо малко мръсен въздух, че ще пукнем от тази чистота на планинската свежест!Та така и народът ни сега, излязъл на демократичното било, той започва да се задушава и да вика – дайте ни малко тоталитаризъм, че ще пукнем от свободата и необходимостта да сме лично отговорни за жизнените ни стратегии при европейската, либерална и пазарна демокрация!Какво искам да кажа ли?Ами струва ми се, че предстоящите президентски избори могат и да не бъдат простопоредни избори,отделно взети избори,избори сами за себе си,избори като избори.Те биха могли да се превърнат в онзи рубеж, след който играта на демокрация ще започне да свършва.Преходът мина как?Първо, трябваше огромното национално богатство, управлявано от една върхушка на ДС и БКП, да мине в множество частни ръце.Второ, извършено бе укрупняване на преминалото в много чаастни ръце национално богатство – в малък брой ръце , ръцете главно на олигархията.Трето, това ново статукво бе стабилизирано до непроменимост, до не подлежаща на обжалване присъда.Четвърто, след като вече статуквото бе стабилизирано и увековечено, започна планомерната, мащабна, системна, необезпокоявана от народни вопли консумация на плодовете от това статукво.Но за да не бъде тази консумация наистина необезпокоявана от народни вопли, олигархията си назначи пазачи на статуквото – охранители, марионетки, обслужващ властови персонал, стражеви кучета (watch dogs).Ала още в древен Рим забележителният поет и сатирик Децим Юний Ювенал (ок. 60 г. – ок. 131 г.) по друг повод бе казал "Sed quis custodiet ipsos Custodes?" – "А кой ще ни пази от самите пазачи?".Така че олигархията добре си правеше своите планове да си има едно непроменимо статукво, затова ни набиваше в главата чрез своите медии и медиите, които искаха да бъдат припознати от нея, мантрата Стабилност. И хубаво си бе наслагала за опазване на това статукво своите пазачи. Но кой ще ни пази от самите пазачи?Защо да не се замислим,че на пазачите им се хареса това, да си въобразява народът, че те го управляват,че апетитът им вече дойде с яденето и сега само да са пазачи на тях не им се иска.Иска им се много повече. И затова каквото и да им е възложила на тях олигархията, те биха могли да обърнат и другия край. Да вземат нещата в своите мускулести и груби ръце.Така че олигархията може да си мисли едно, обикновените хора да си мислят друго, а самите пазачи да си мислят трето и четвърто.Николай Хайтов бе написал "Едно е да искаш, друго е да можеш, а трето и четвърто - да го направиш."Моите по-горе споменати смътни подозрения са, че пазачите, за които стана дума тук, не само искат и не само могат, но трето ще започнат да го правят, и четвърто – ще го направят. Именно поради тази причина аз допускам, че те ще започнат да го правят с тези президентски избори и ще го направят след тях.


title: До 28 октомври фермерите кандидатстват за държавна помощ за газьол

maintext:
Фотограф: Цветелина Николаева
До 28 октомври включително Общинските служби по земеделие ще приемат документи за кандидатстване по схемата за държавна помощ за газьола, напомня земеделското министерство.
Необходимите документи за кандидатстване по схемата "Помощ под формата на отстъпка от стойността на акциза върху газьола, използван в първичното селскостопанско производство", могат да бъдат изтеглени само от сайта на министерството.
От тази година процесът по кандидатстване за помощта е облекчен и заявленията се подават заедно с опис и копия от фактурите за купено гориво за 2015 г. Отпада задължението за водене на дневник.
Mаксималното количество гориво, за което се допуска подпомагане, ще се определя на базата на методика с разходни норми. След приема на документи са предвидени проверки на фактурите от страна на Националната агенция по приходите.
Помощта ще бъде изплатена на земеделските стопани в пари, а не както досега под формата на ваучери за гориво.


description: По-рано днес турското издание "Фаатик" излезе с информация, че двубоят може и да пропадне, без да посочва каква е причината за това.

title: "Диема спорт 2" ще излъчи контролата между "Левски" и "Галатасарай"

maintext:
Двубоят е под въпрос, твърдят в Турция
[Нова броудкастинг груп]
Ръководството на "Нова броудкастинг груп" обяви, че нейният канал "Диема спорт 2" ще излъчи на живо приятелската среща между "Левски" и "Галатасарай".По план тя трябва да се играе на стадион "Георги Аспарухов" на 8 октомври (събота) от 19.00 часа.По-рано днес турското издание "Фанатик" излезе с информация, че двубоят може и да пропадне, без да посочва каква е причината за това.Предположенията са, че от истанбулския клуб не са доволни от условията на "Георги Аспарухов" и искат двубоят да е на "Васил Левски". Преговорите между двата отбора продължават и се очаква да приключат до четвъртък.


description: Сините завършиха 1:1 с турския "Алтънорду" и отпадат от турнира след общ резултат 1:6.

title: "Левски" приключи с младежката Шампионска лига

maintext:
Сините напускат турнира след общ резултат от двата мача 1:6
[LAP.bg]
"Левски" отпадна още в първия кръг на Шампионската лига за младежи до 19 години. Сините на практика изгубиха шансове да продължат още преди три седмици, когато бяха разгромени от турския "Алтънорду" с 5:0 , а днешният реванш в София завърши 1:1.Съставът, воден от Димитър Телкийски, изигра добър мач на стадион "Георги Аспарухов", поведе в резултата и имаше добри възможности да увеличи аванса си. Българският отбор обаче не се възползва и десет минути преди края допусна изравняване.Резултатът беше открит в 41-ата минута oт защитника Тихомир Георгиев, който се появи като резерва само четири минути по-рано. Георгиев, който замени получилия контузия Иван Калайджиев, се разписа след центриране от ъглов удар."Левски" дори можеше да удвои аванса си още до почивката, но удар на Станислав Иванов срещна напречната греда. Това беше втора греда в мача за младия нападател.В 56-ата минута късметът отново обърна гръб на сините. Голмайсторът Димитров отново надскочи противниковите играчи при центриране от статично положения и стреля с глава, но топката за трети път срещна гредата.С напредването на мача футболистите на "Алтънорду" заиграха по-добре. Вратарят Шейтанов се справи с удари на Дурак и Йозтюрк в 72-ата и 74-ата минута, но десет минути преди края на редовното време Мурат Арслан изравни.По-рано днес другият български участник в младежката Шампионска лига "Лудогорец" загуби с 0:3 от "Арсенал" . Разградчани играят в потока, който е огледален на най-силния клубен турнир при мъжете.В потока на националните шампиони, където "Левски" участваше като заместник на "Литекс", предстои втори кръг с осем мача на директна елиминация. Двубоите са на 2 и 23 ноември, а победителите ще се класират за фазата на плейофите.Другите осем участника в плейофите ще са завършилите на второ място в груповата фаза на другия поток. След това предстоят осминфинали, за които победителите в груповата фаза ще са се класирали директно.


description: "Скуадра адзура" спечели с 3:2 срещу Македония, след като губеше с 1:2 до 75-ата минута.

title: Италия спечели късна драма в Скопие и остава плътно до Испания

maintext:
Имобиле донесе победата на Италия с голове в 75-ата и 92-ата минута
#WCQ GROUP G STANDINGS (Europe)
Israel 2-1 Liechtenstein
Albania 0-2 Spain
FYR Macedonia 2-3 Italy pic.twitter.com/atNxjQBtTb — FIFA World Cup (@FIFAWorldCup) October 9, 2016
#WCQ GROUP D STANDINGS (Europe)
Wales 1-1 Georgia
Moldova 1-3 Republic of Ireland
Serbia 3-2 Austria pic.twitter.com/MWIAqCxJhX — FIFA World Cup (@FIFAWorldCup) October 9, 2016
#WCQ GROUP I STANDINGS (Europe)
Finland 0-1 Croatia
Ukraine 3-0 Kosovo
Iceland 2-0 Turkey pic.twitter.com/I6QTbcuxBk — FIFA World Cup (@FIFAWorldCup) October 9, 2016
Италианският национален отбор постигна драматичен обрат при гостуването на Македония и постигнаха втора победа в световните футболни квалификации. "Скуадра адзура" спечели с 3:2, след като губеше с 1:2 до 75-ата минута.В герой за тима на Джанпиеро Вентура се превърна Чиро Имобиле, който изравни резултата в 75-ата минута, а във втората минута на добавеното време донесе трите точки на своя отбор.Италия събра седем точки и остава плътно зад Испания след първите три кръга в група G. Иберийците победиха досегашния лидер Албания като гости с 2:0 и също са със седем точки, но при по-добра голова разлика. Албанците имат шест, колкото и Израел.Мачът между Италия и Македония започна двуостро, а домакините няколко пъти показаха, че ще създадат доста проблеми на фаворита. Maкедонците дори удариха греда в 18-ата минута, но само шест по-късно се оказаха догонващи в резултата. Андреа Белоти се измъкна на първа греда след центриране от корнер и с десния крак не остави шансове на Мартин Богатинов.Македония обаче направи страхотен обрат само в рамките на две минути след почивката. В 57-ата минута Илия Нестеровски напредна през центъра след грешка на Марко Верати и хладнокръвно преодоля Джанлуиджи Буфон от границата на наказателното поле.Само 120 секунди по-късно Нестеровски пусна съобразителен пас назад към Ферхан Хасани, който с мощен изстрел от 16-17 метра обърна резултата.Македонците продължиха да играят много добре и дори бяха много близо да поведат с 3:1, но чудесно спасяване на Буфон след удар с глава остави Италия в мача.В последния четвърт час "скуадра адзура" натисна съперника и успя да обърне. В 75-ата минута Антонио Кандрева напредна по дясното крило и центрира успоредно на голлинията, а включилият се от задна позиция Имобиле не сгреши за 2:2.В 89-ата минута гол на "скуадра адзура" беше несправедливо отменен, но все пак в третата минута на добавеното време гостите стигнаха до победно попадение. Кандрева направи перфектно центриране за Имобиле, който се измъкна от засадата и отблизо с глава направи 3:2.Македония допусна трета загуба от три мача и заема предпоследното място в групата само заради по-добрата си голова разлика от Лихтенщайн.По същото време в Шкодра Испания не успя да вкара гол на Албания през първото полувреме, но постигна целта си след почивката с попадения на Диего Коща в 55-ата минута и Нолито в 63-ата минута.


description: Те не са следени, защото не е имало заповед за ареста им.

title: Близо 100 души, заподозрени в тероризъм, са минали българските граници през миналата година

maintext:
Фотограф: Надежда Чипева
Около 100 души, които са били заподозрени, че са пътували към територии, контролирани от терористичната групировка "Ислямска държава", са преминали през България през 2015 г., съобщи " Сега ", позовавайки се на свои източници. Те са били граждани на Европейския съюз, за които е имало подозрение, че са т.нар. чуждестранни бойци.Голямата част от тях са преминали свободно през границата на България, тъй като не е имало издадени заповеди за ареста им. При проверка в Шенгенската информационна система срещу името им е излизало само, че са поставени под наблюдение. Това обаче не е основание за ареста им. Гражданин на съюза може да бъде задържан само ако има издадена заповед от друга страна или ако документите му са с изтекъл срок на валидност. Освен това при проверката не се разбира и причината, поради която някой е поставен под наблюдение. Българските власти са научили впоследствие, че преминалите през страната са подозирани в тероризъм.По-голямата част от тези 100 души са пътували към Турция. Някои от тях обаче са се движели в обратната посока - към Западна Европа. За преминаването им е нямало информация от МВР и прокуратурата, тъй като те съобщават само когато са задържали някого, за когото има издадена заповед за арест. В последните четири месеца имаше два такива случая - първо бе задържан смятаният за близък до атентаторите срещу редакцията на "Шарли ебдо", братята Куаши - Мурад Хамид , който бе екстрадиран във Франция. Съвсем наскоро бе арестуван и друг заподозрян в тероризъм - Клемент Мишел , който също заяви пред съда, че желае да бъде върнат във Франция.И в двата българските власти потвърдиха, че нямат основание да следят какво правят тези хора в България, докато друга страна членка не иска ареста им. Тъй като те не са заподозрени за престъпления, извършени в България, МВР не може да ги издирва. Резултатът от това в двата случая бе, че Хамид бе оставен в България два дни, без властите да следят действията му, докато не се появи на турската граница, където вече бе задържан заради издадена междувременно заповед за арест. Между влизането през Сърбия на Мишел и опита му да премине в Турция бяха изминали няколко часа, в които МВР отново не знаеше какво е правил и с кого се е срещал в страната.Именно заради този проблем миналата година бе променен Наказателният кодекс, когато се криминализира пътуването с цел присъединяване към терористична групировка. До момента има само едно такова дело - срещу трима сирийци, дошли от Германия , които бяха арестувани преди няколко месеца при опит да преминат в Турция. При разпитите си те заявиха, че са отивали при болната майка на единия от тях. В телефоните им обаче бяха открити снимки на въоръжени мъже, а от прокуратурата заявиха, че има свидетел, според когото тримата са искали да се присъединят към терористична групировка. В момента те са в ареста, а делото им се гледа от специализирания съд. Другото дело за тероризъм е срещу мъж с българско и австралийско гражданство . Обвинението срещу него обаче е, че се е обучавал в България, за да може после да се присъедини към терористична групировка.Освен ареста българските власти могат и да експулсират чужденци, ако преценят, че те са опасност за националната сигурност. През миналата година по този начин са изгонени 29 души, припомня "Сега".


description: Кандидатът на ГЕРБ за президент говори в предаването на Илиана Беновска по Канал 3 от Бургас малко преди началото на предизборната й проява от града. Тя само чуваше водещата, а зрителите можеха да я виждат. От време на време в прозорчето, в което се излъчваше Цачева, се появяваше малък надпис: "платена форма"

title: Цачева би настоявала за бързо изясняване на "Яневагейт" и думите на Цветан Василев за Пеевски и КТБ

maintext:
Цецка Цачева
Фотограф: Надежда Чипева
Кандидатът на ГЕРБ за президент на Цецка Цачева би настоявала, ако бъде избрана, за бързо изясняване, както и компетентните органи да проверят данните, изнесени в разговорите между бившия председател на Софийския градски съд Владимира Янева, нейната колежка Румяна Ченалова и адвокат Момчил Мондешки, както и фактите от интервюто на мажоритарния собственик на КТБ Цветан Василев за сайта "Ktbfiles".Това стана известно от изявата на Цачева в предаването на Илиана Беновска по Канал 3. Тя се включи от Бургас малко преди началото на предизборната й проява от града. Цачева само чуваше водещата, а зрителите можеха да я виждат. От време на време в прозорчето, в което се излъчваше Цачева, се появяваше малък надпис: "платена форма".От думите й се разбра, че тя не иска да прозвучи сякаш ще се опита да се меси в работата на институциите и заяви, че всяка една от отговорните по тези въпроси работи по правила и попита: "в качеството на каква мога да упражня подобни правомощия?", след което уточни, че би настоявала проверката да се извърши от компетентните органи.По "Яневагейт" прокуратурата образува досъдебно производство, но го спря тихомълком през лятото с аргумент, че не е открила кой е правил записите. Пред "Дневник" преди време пък говорителят на главния прокурор Румяна Арнаудова заяви, че държавното обвинение няма да проверява интервюто на Василев.Попитана за подкрепата, която ДОСТ декларира преди няколко дни към Цачева, Цачева заяви, че търси подкрепа от българските граждани."Кой ви каза, че се приема подкрепа от политическа партия. Аз търся подкрепата на всички българските граждани, без да се интересувам от етнос, религия. Нито аз, нито аз щабът, сме влизали в уговорка", заяви Цачева.


description: Достатъчно е да имате регистрация в id.capital.bg, да сте на възраст над 16 г. и да смятате, че познавате достатъчно политическия живот, за да прогнозирате резултатите на участниците в надпреварата на 6 ноември.

title: Как да спечелиш от изборите, дори при "Не подкрепям никого"

maintext:
Комбо Цецка Цачева, Румен Радев, Трайчо Трайков, Ивайло Калфин, Татяна Дончева, Красимир Каракачанов
Голямата награда в играта е цифров огледално-рефлексен фотоапарат Canon EOS 1200D с обектив 18-55mm DC III за висококачествени снимки и видео
Проблемът с отчитането на гласовете с отбелязан вот "Не подкрепям никого" на предстоящите президентски избори тепърва ще се разраства. Депутатите ще умуват утре дали и как могат да променят закона, така че "Не подкрепям никого" да не е хем действителен, хем недействителен вот . Юристите дават различни тълкувания дали методиката за отчитане на гласуването влиза в противоречие с конституцията и дали това може да се окаже основание за оспорване на изборите.В тази неясна ситуация "Дневник" ви предлага- като участвате вДостатъчно е да имате регистрация в id.capital.bg , да сте на възраст над 16 години и да смятате, че познавате достатъчно политическия живот в България, за да прогнозирате резултатите на кандидатите в надпреварата на 6 ноември.Участниците в играта могат да правят прогнози от 17 октомври до 23.59 ч. на 4 ноември, като валидна ще е последната дадена прогноза. Предвижданията трябва да са с точност до втория знак след десетичната запетая, а победител ще е този читател на "Дневник", който посочи най-близките резултати до официално обявените от Централната избирателна комисия. Canon EOS 1200D с обектив 18-55mm DC III за висококачествени снимки и видео, избран от фотоекипа на "Дневник". Към фотоапарата победителят ще получи едногодишен абонамент за Adobe Creative Cloud и безплатен онлайн фотографски курс.Повече подробности за играта можете да прочетете в Общите условия Често задавани въпроси за играта.Успех в прогнозите! Може да започнете да играете - тук


description: Ивайло Димов е обвинен в престъпление по служба и престъпление против правосъдието.

title: Шефът на антимафиотите в Стара Загора е защитавал наркоразпространител

maintext:
Румяна Арнаудова, говорител на главния прокурор Сотир Цацаров
Фотограф: Анелия Николова
Началникът на сектор "Борба с организираната престъпност" в Стара Загора Ивайлo Димов е обвинен в престъпления по служба и престъпление против правосъдието. Той е защитавал пред ръководителите на прокуратурата в града и пред председателя на Окръжния съд в Стара Загора наркоразпространители и е настоявал да бъдат снизходителни към тях.Това съобщи Румяна Арнаудова, говорител на главния прокурор Сотир Цацаров, цитирана от сайта "Правен свят".Шефът на антимафиотите в Стара Загора е с мярка "подписка" и забрана да напуска страната.Разследването е започнало през август и се води от специализираното звено "Антикорупция" към Софийската градска прокуратура. Димов е бил оставен на поста си, за да не разбере, че е разследван. До момента той не е давал обяснения, но според държавното обвинение вътрешният министър Румяна Бъчварова ще поиска отстраняването му от длъжност.Случаят, по който той е опитал да влияе на прокурори и на съдия, е от октомври миналата година, когато бил задържан мъж, многократно осъждан за наркоразпространение. Тогава той отново бил обвинен за същото престъпление и оставен в ареста. Димов отишъл при окръжния прокурор Дичо Атанасов и с негов заместник, като поискал от тях "по-специално отношение" към задържания. Освен това поискал делото да бъде решено със споразумение и по-леко наказание за обвиняемия, определено при смекчаващи отговорността обстоятелства, каквито не е имало, обясни Арнаудова.На исканията на Димов не се е подал нито окръжния прокурор на Стара Загора, нито председателя на Окръжния съд в града Красимир Георгиев, към когото Димов впоследствие се е обърнал. Преди това пък посетил и наблюдаващия прокурор, но отново без успех. В крайна сметка обвиненият в наркоразпространение е бил осъден на 5 години затвор.


title: Продадени бяха 500 билета за финала на АТП турнира в София

maintext:
Организаторите отчитат несравнимо по-голям интерес към второто издание на турнира в София
[LAP.bg]
втория тенис турнир за мъже
Garanti Koza Sofia Open започна на много по-висока скорост в сравнение с дебютното издание.
събота и неделя, когато са полуфиналите и финалът, билетите струват между 30 и 90 лева.
Седмичният билет за ниво 3 е 100 лева, за ниво 2 - 200 лева, а за местата до корта - 300 лева.
Продажбата на билети заСамо във вторник и сряда са били продадени 500 билета за финала на надпреварата от категорията АТП 250 от 5 до 12 февруари 2017 г., научи "Дневник". Толкова са били реализираните билети две седмици преди първия турнир през февруари.Интересът към билетите е несравнимо по-силен, след като организаторите обявиха в понеделник, че Григор Димитров ще играе в София.Цените са сходни с тазгодишните, но разликата е в българското присъствие в турнира. ВОрганизаторите очакват постепенно да се засили продажбата и на пропуски за останалите дни, когато ще се играят мачовете от по-ранната фаза.Миналата година демонстративният мач на Димитров и Гаел Монфис също се разпродаде бързо, но особеното на турнирния формат е, че не се знае в кой ден ще играе българинът и докъде ще стигне в схемата.


description: В отворено писмо до медиите, министъра на културата и ресорната комисия в парламента те пишат че обещаното на миналогодишния протест 22-процентно увеличение на базовите възнаграждения за повечето служители се е стопило до 10-12 процента. Така сегашните им заплати от между 530 и 550 лв. месечно от 1 януари отново ще се приближат до минималните.

title: Служители на Националната библиотека отново са пред протест заради ниски заплати

maintext:
Уважаеми г-н Министър,
Уважаеми госпожи и господа,
На събрание на Синдикалната организация на КНСБ в НБКМ, проведено на 25.10.2016 г., беше изтъкнато следното:
Основните работни заплати на голяма част от библиотечните специалисти в НБКМ към настоящия момент са между 530 и 550 лв.
Към 31 декември 2015 г. те бяха преобладаващо ок. 480 лв., което предизвика недоволство и протести в края на 2015 г., поради малката разлика между тях и Минималната работна заплата (МРЗ), която от 01.01.2016 г. стана от 380 на 420 лв.
Благодарение на действията на Министерството на културата и на съответните Комисии в Народното събрание, беше обещано увеличение от 22 % на бюджетите на културните институции, включително и на НБКМ, с цел да бъдат индексирани ниските заплати.
От 01.03.2016 г. обаче (а не от 01.01.2016 г.) основните работни заплати в НБКМ бяха увеличени едва с 10-12 % спрямо размера им от 2015 г. - от 480 на ок. 530-550 лв. Според писмо на министър Вежди Рашидов (Изх на МК № 61-00-15/13.04.2016 г.) "...увеличението на индивидуалните работни заплати е средно 12.35 %...".
Ето защо с предвиденото увеличение на Минималната работна заплата от 01.01.2017 г. от 420 на 460 лв., разликата между заплатите за висококвалифициран труд в НБКМ и за неквалифициран труд (МРЗ) ще стане още по-малка отколкото в края на 2015 г., а именно: 530-550 – 460 = 70-90 лв., докато в края на 2015 беше: 480 – 380 = 100 лв. – факт, който тогава предизвика справедливи протести.
Изхождайки от гореизложеното, Синдикалната организация на КНСБ в НБКМ, обединяваща над половината от щатния състав на Националната библиотека, РЕШИ:
1. НАСТОЯВА: Считано от 01.11.2016 г., Деня на Народните будители, Ръководството на НБКМ да увеличи всички основни работни заплати до обещаните от Министерството на културата 22 %, спрямо размера им към 31.12.2015 г., като за целта минималната основна заплата на служител с висше образование стане 585 лв., а на служител със средно образование 465 лв.
Мотиви: Новото ръководство на НБКМ трябва да поправи една несправедливост, наложена от старото - с готвените структурни промени това е напълно възможно и наложително. За целта, умножени с 22 %, минималните основни работни заплати на висшистите, които към 31.12.2015 г. бяха преобладаващо 480 лв., трябва да станат минимум 585 лв., а на тези със средно образование, които бяха 380 лв. (МРЗ), да станат минимум 465 лв. от 01.11.2016 г.
2. ПОДКРЕПЯ искането на Министъра на културата и на Комисията по културата и медиите в Народното събрание (изразено в стенограмата от заседанието на Комисията от 15.09.2016 г.) до Министъра на финансите за увеличение на бюджета за култура със 70 милиона лева.
3. НАСТОЯВА: Бюджетът за работни заплати в НБКМ за 2017 г. да бъде увеличен с 20 %., като минималната основна заплата на висшист в НБКМ стане 700 лв, а на служител със средно образование 560 лв.
Мотиви: МРЗ от 01.01.2017 г. ще нарасне с около 10 % (от 420 на 460 лв). След извършеното й увеличение от 1 януари 2016 г. (от 380 на 420 лв.), общото увеличение на МРЗ спрямо 2015 г. е с над 21 %. В същото време извършеното от 1 март 2016 г. увеличение на работните заплати в НБКМ за повечето библиотечни специалисти беше едва с 10-12 % - от преобладаващите 480 на 530-550 лв.
Ето защо минималната основна работна заплата на специалистите с висше образование в НБКМ (както предлага и ръководството на КНСБ) от 1 януари 2017 г. трябва да стане с ок. 50 % над МРЗ или 700 лв. Специалист със средно образование в НБКМ би трябвало да бъде с минимална основна заплата поне 100 лв. над МРЗ или 560 лв.
Уважаеми г-н Министър,
Уважаеми госпожи и господа,
Служителите в НБКМ заслужават достойни заплати за своя висококвалифициран труд. Надяваме се на Вашите положителни отговори и конкретни действия до следващото събрание на Синдикалната организация на 29 ноември 2016 г.


description: Те влизат в колекцията на Музея за модерно изкуство МОМА като част от графичната култура на човечеството.

title: Първите емоджита добиха статут на културно наследство

maintext:
Емотиконите, създадени през 1996 г., вече част от колекцията на МоМА.
Емоджитата - подобни на емотикони дигитални изображения, използвани за краткост в съвременните комуникации, добиха статут на културно наследство, съобщи "Ройтерс". Първите такива символи, създадени в Япония преди 20 години, ще влязат в колекцията на Музея за модерно изкуство в Ню Йорк (МОМА) редом до творби на художници като Пикасо и Джаксън Полък.Сто седемдесет и шестте идеограми на усмихнати лица, храна, животни и геометрически фигури са направени японския дизайнер Шигетака Курита по поръчка на телекомуникационната компания "Нипон телеграф енд телефоун" (Nippon Telegraph and Telephone) през 1996 г.. Три години по-късно тя въвежда така обичаните днес знаци в комуникацията през мобилни телефони и пейджъри.Макар почти ведната да добиват популярност в Япония, те завладяват напълно света след 2010 г., когато големи компании като "Епъл" и "Гугъл" ги въвеждат. Днес повечето приложения "превеждат" емотиконите - личицата, изписвани с помощта на пунктуационните знаци - в емоджи."Концепцията е заложена графичните символи отпреди хилядолетия, като например йероглифите" обяснява Паола Антонели, старши куратор в направление "Архитектура и дизайн" на нюйоркския музей. По думите й целта на музея винаги е била да събира най-значимите постижения от сферата на изкуството и дизайна, като по този начин съхрани историята на човечеството.Все още не е ясно по какъв начин ще бъдат "изложени" дигиталните образи, но представянето им е предвидено за началото декември.


title: Кличко вече не иска да се боксира с Фюри

maintext:
Реваншът между двамата боксьори вече не е на дневен ред
От лагера на бившия световен шампион по бокс в тежка категория Владимир Кличко отхвърлиха възможността за мач срещу Тайсън Фюри след последните скандали около британеца.Мениджърът на украинеца Бернд Бьонте заяви, че такъв двубой "вече не е на дневен ред", като допълни, че е в напреднали преговори за среща със световния шампион във версия IBF Антъни Джошуа.Фюри детронира Кличко през ноември миналата година и спечели шампионските колани във версиите IBF, WBA и WBO, но в последствие на два пъти отложи договорения реванш по медицински причини.В последната седмица британецът бе уличен в употреба на кокаин, а вчера съобщи в социалните мрежи, че се оттегля от бокса, само за да заяви след няколко часа, че се е пошегувал и няма намерение да окачва ръкавиците.Фюри вече беше лишен от титлата си във версия IBF, тъй като отказа да се боксира срещу задължителния претендент на федерацията. Бьонте допълни, че очаква WBO и WBA също да му отнемат шампионските колани, тъй като Фюри не ги е защитавал в определения срок."Те ще решат това в най-скоро време, тъй като титлите не са защитавани почти година", каза мениджърът на Кличко.


description: "Днес в Европейския съюз висшите длъжности в европейските структури се заемат от хората, които са най-компромисни, срещу които няма никой да възрази, коментира кандидатът за президент на Реформаторския блок Трайчо Трайков.

title: В управлението на ЕС се избират най-компромисните кандидати, смята Трайчо Трайков

maintext:
Вярвам в това, че човек получава това, което е засял. На доброто се връща с добро и обратното, каза Трайков.
Фотограф: Велко Ангелов
"Днес в Европейския съюз системата за определяне на хората, които заемат висшите длъжности в европейските структури, е по линията на най-малкото съпротивление. Това са хората, които са най-компромисни, срещу които няма никой да възрази", коментира днес пред "Нова телевизия" кандидатът за президент на Реформаторския блок Трайчо Трайков. Според него този процес прави хората апатични и дава път на пародийните интерпретации за съюза.В отговор на въпрос Трайков обяви, че е готов както да отиде на балотаж, така и да бъде президент, но каква ще е съдбата му ще реши народът. "Няма екстри или комфорт, които да вървят с участието в кампанията и след това, ако бъдеш избран", каза още той.Трайков посочи, че се е надявал да има по-блестящи кандидати за президент от него, но изрази задоволство, че, след като такива не са се появили, се е включил той. "Не виждам други, за които да гласувам, само аз ставам за мен и хората като мен", уточни кандидатът на реформаторите.Попитан защо е бил отстранен като министър от първия кабинет на ГЕРБ и дали това е станало, защото не си е вършил добре работата, Трайков обясни: "Ако свършването на работата противоречи на националния интерес, предпочитам да не съм си я свършил."Той допълни, че като министър на енергетиката е бил ангажиран в многомилионни проекти, в които нещата не са били еднозначни – "Белене", "Южен поток" и търговията с горива. Трайков не смята, че премиерът Борисов е работил срещу националния интерес в тези случаи, но уточни, че е имало разлика във вижданията на двамата как да се стигне до най-добрия за страната вариант.


title: НАТО се ангажира за най-голямото военно струпване около Русия след Студената война

maintext: На срещата на министрите на отбраната на страните от НАТО в сряда Великобритания се ангажира да изпрати изтребители в Румъния през 2017 г., а САЩ обещаха войски, танкове и артилерия за Полша – най-голямото военно струпване на алианса около руските граници след края на Студената война, пише "Ройтерс".Германия, Канада и други съюзници от НАТО също обещаха да изпратят свои части.Генералният секретар на организацията Йенс Столтенберг поясни, че в балтийските страни и Източна Европа се създават 4 бойни групи от близо 4000 души. По думите му това е в отговор на разполагането на 330 000 руски войници до западната граница на страната."Само този месец Москва разположи балистични ракети в Калининград и отмени споразумение със САЩ за утилизация на плутоний ", обясни Столтенберг и обвини Русия, че продължава да подкрепя сепаратистите в Украйна.Според НАТО ракетите в Калининград биха могли да ударят по Полша и балтийските страни, въпреки че организацията не коментира дали Кремъл е струпал ядрени глави в анклава си.Целта на НАТО е да изпълни обещанието през юли на срещата на върха във Варшава за сдържане на Русия на фона на страховете на държавите от Източна Европа след анексирането на Крим през 2014 г.Плановете на организацията са да създаде 4 бойни групи от близо 4000 души в началото на 2017 г., подкрепени от 40-хилядната сила за бързо реагиране на НАТО и, ако се наложи, от допълнителни части, които при задаващ се конфликт могат да бъдат разположени на ротационен принцип.Като част от този план САЩ ще изпратят батальон от 900 войници в източна Полша, както и друга войскова част, оборудвана с танкове и артилерия в Източна Европа.От май догодина в Естония ще бъде разположен батальон с 800 войници, изпратени от Великобритания, Дания и Франция. САЩ искат войските им да бъдат разположени през юни.Лондон изпраща и изтребител "Тайфун" в Румъния, който да патрулира около Черно море, отчасти и в подкрепа на Турция.Канада и Италия изпращат свои части в Латвия, а Германия, Холандия, Норвегия, Белгия, Люксембург и Хърватия – в Литва.Столтенберг изрази очакване решението за увеличеното присъствие на алианса в района на Черно море да бъде взето през февруари догодина, уточнява БТА.На пресконференция след първия ден от заседанието на министрите на отбраната на държавите от пакта в Брюксел той уточни, че допълнителните сили ще бъдат сухопътни, морски и въздушни.Канада, САЩ, Германия, Холандия, Полша и Турция са изразили готовност да участват в тези допълнителни сили.Столтенберг поясни, че процесът по изясняването на формата на допълнителното присъствие на пакта в района на Черно море не е приключил. Защитата на нашите почти един милиард граждани е нашата основна задача. Нападението срещу един ще се приема за нападение срещу всички, заяви генералният секретар.Той изрази загриженост от поведението на Русия, но отбеляза, че диалогът с Москва остава особено важен.


description: "Искахме да получим някой шанс на контраатака. За съжаление малка част от тези 90 минути ги изиграхме така, както трябва", каза селекционерът.

title: Хубчев: Много малко играхме така, както трябва

maintext:
Селекционерът на България остана доволен от подхода и желанието само на част от футболистите си
Селекционерът на националния отбор Петър Хубчев остана недоволен от играта срещу Франция. Българите загубиха с 1:4 гостуването си в Париж "В много малка степен видях желанието, което искам във футболистите. При някои момчета го имаше, но като отбор - в много малка степен. Искахме да получим някой шанс на контраатака. За съжаление малка част от тези 90 минути ги изиграхме така, както трябва", каза Хубчев.Той посочи, че само в петима-шестима играчи е забелязал желание. "Още не съм видял колектива, който искам на терена. Желанието и себераздаването са положителното, но не в пет-шест човека, а поне в 15. Има момчета с по-големи възможности. Говоря за абсолютно себераздаване и за това, както аз виждам нещата.""Мачът започна добре за нас, точно както ние си го представяхме, но много малка част от времето след това се държахме така, както искахме. Нямаше агресия и губехме бързо топката. Ако трябва да сме реалисти, разликата е много голяма", продължи селекционерът. Той съжали, че грубата грешка при третия гол е допусната от Димитър Пиргов."Отдавна съм доказал, че не робувам на имена и на звезди. Така ще бъде и тук. Няма как да станат толкова сериозни промени. Направихме четири тренировки, момчетата тренираха добре."По думите му ще се работи за по-добро представяне в следващия мач в Швеция в понеделник. "Дали ще видим повече в мача с Швеция? Това е най-важното нещо, което ръководството на БФС е поискало от мен. За мача с Швеция обаче няма как да го гарантирам, защото времето е страшно малко и аз трябва да огледам нещата в детайли."


description: Те изкупиха обратно 30-процентното участие на ADM Capital и EBRD в масления и бизнес със заем от 50 млн. евро

title: Атанас и Пламен Бобокови поеха обратно пълния контрол в "Приста ойл груп"

maintext:
Пламен Бобоков
Фотограф: Надежда Чипева
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Братята Атанас и Пламен Бобокови си върнаха пълния контрол в "Приста ойл груп", изкупувайки обратно участието на чуждите финансови инвеститори в компанията - инвестиционното дружество на ADM Capital и Европейската банка за възстановяване и развитие (ЕБВР), които от 2012 г. имат 30% участие, разпределено поравно. За целта е използван заем от Уникредит Булбанк в размер на 50 млн. евро, който е отпуснат на учреденото през пролетта дружество "Приста инвест 2016", пише "Капитал Daily" Двата инвеститора излизат изцяло от "Приста ойл груп", но остават в компанията за производство на акумолаторни батерии "Мпонбат", която е дторият основен бизнес на Бобокови. Двете компании притежават 20.8% от дружеството.ADM Capital и ЕБВР са третият подред миноритарен инвеститор в българската група с 60 млн. евро, след като през 2000 г. американският гигант Texaco купи 25% от дружеството. После през 2006 г. в компанията влезе инвестиционният фонд Gramercy, припомня "Капитал Daily".Изданието посочва, че дружествата от масления бизнес на "Приста ойл" ще се стремят към растеж на териториите, на които оперират. Предвижда се и продажба на количества на т.нар. експортни пазари, където се извършват доставки, като целта е продажби в размер на 80-90 млн. евро и EBITDA - 8-10 млн. евро, без да е уточнено за какъв период. Компаниите от икономическата група на "Монбат" ще останат експортно ориентирани, като 87% от продажбите на консолидирана база се правят в чужбина чрез дистрибуторска мрежа в над 54 страни в Европа, Азия и Африка.


description: Германският производител от групата "Фолксваген" ще насочи усилията си към състезанията с електрически автомобили и развитието на автономните коли.

title: "Ауди" се оттегля от "Льо Ман" след 13 победи за 18 години

maintext:
"Ауди" се отказва изцяло от програмата си в състезанията за издръжливост
"Ауди" спечели "24-те часа на Льо Ман" 13 пъти за 18 години.
"Ауди" ще се оттегли от участие от легендарното състезание "24-те часа на Льо Ман" и съпътстващия Световен шампионат по издръжливост (WEC) след почти две десетилетия успешно представяне.Германският производител от групата "Фолксваген" ще насочи усилията си към състезанията с електрически автомобили и развитието на автономните коли, като по този начин следва политиката на компанията майка."Ще се включим в състезанието за бъдещето електрически", заявил изпълнителният директор Руперт Щадлер пред работниците в отдела за спортни автомобили. По този начин "Ауди" се насочва към най-голямата трансформация в историята си."Ауди" отрече информацията на вестник "Ханделсблат", че ще спести около 300 милиона евро годишно от спирането на програмата за "Льо Ман" и WEC. Източници на "Ройтерс" от "Ауди" твърдят, че икономията ще е около 100 милиона евро.В опит да завземе дял от пазара на автомобили с нулеви емисии, "Ауди" ще се насочи към Формула Е.Компанията от Инголщад обяви, че ще продължи да поддържа участието в германския шампионат за туристически автомобили DTM и ще разшири програмата си в шампионата RX World Rallycross, където електрификацията също ще играе важна роля.


description: Петима от тях бяха изведени снощи от рудника заради здравословни проблеми.

title: Протестът в мина "Бабино" продължи и през нощта

maintext: Пазар на кредит, отдаден на хора с кратка или кредитна история под въпрос. Пазарът може да включва както второкачествени ипотечни кредтити, така и кредити за покупката на автомобили, кредитни карти и различни продукти, който са изтеглени от лица с несигурни доходи. Съответно този тип кредити са с по-високи лихви от традиционните за кредитополучателит с добър кредитен рейтинг. Това дава допълнителна доходност за инвеститорите в тях и продукти, базирани на тях, но същевременно и рискът от неплатежоспособност е по-висок. Сигурността на пазара силно зависи от здравето на цялата икономика. Докато лицават получават стабилни доходи те могат да изплащат за взетите кредити. При влошаване на икономическата конюктура обаче - загуба на работа, ограничаване в доходите и др., много бързо се влошават и пазарът на второкачествени ипотеки - кредитополучателите няма да могат да плащат, а кредитодателите избягват да поемат допълнител риск.


description: С успеха играчите на Антонио Конте събраха 22 точки, с една по-малко от трите лидера в класирането - "Манчестър сити", "Арсенал" и "Ливърпул.

title: "Челси" се доближи на точка от върха с четвъртата си поредна победа

maintext:
Сините направиха битката за титлата в Англия още по-интересна
"Челси" постигна четвъртата си поредна победа в английското първенство, след като се наложи с 2:0 над "Саутхемптън" като гост в мач от 10-ия кръг.Головете за успеха вкараха звездите на сините Еден Азар и Диего Коща в началото на двете полувремена.С успеха играчите на Антонио Конте събраха 22 точки, с една по-малко от трите лидера в класирането - "Манчестър сити", "Арсенал" и "Ливърпул".Срещата започна отлично за гостите от Лондон и още в шестата минута Азар откри резултат след страхотен самостоятелен пробив. "Светците" постепенно овладяха инциативата и владееха повече топката, но това не им помогна да създадат нещо опасно.Малко преди почивката лондончани можеха да удвоят аванса си, след като Неманя Матич открадна топката и изведе Коща, но ударът му попадна право в тялото на Фрейзър Форстър.Коща се реваншира за пропуска си в 55-ата минута, когато вкара осмия си гол в шампионата от началото на сезона. Бразилецът с испански паспорт отправи страхотен фалцов удар извън наказателното поле, който влетя в левия ъгъл на безпомощния Форстър. С това попадение Коща стана едноличен лидер при голмайсторите, изпреварвайки Серхио Агуеро от "Манчестър сити".В 76-ата минута домакините можеха да се върнат в мача, но удар на Стивън Дейвис с глава срещна напречната греда. Шест минути преди края Виктор Моузес отправи страхотен изстрел но вратарят на "светците" се намеси отлично и изби.В ответната атака Чарли Остин прати топката в мрежата на Тибо Куртоа, но голът му бе отменен заради засада. Домакините реагираха остро и претендираха, че такава няма, но реферът не промени решението си и така резултатът се запази до края.


description: Градската управа на Хавана временно е спряла да издава лицензи за частни ресторанти от септември насам. Това ще остане в сила, докато властите се убедят, че досега отворените заведения са работили законно, поясни местен чиновник.

title: Хавана временно спря да дава разрешителни за частни ресторанти

maintext: Градската управа на Хавана временно е спряла да издава лицензи за частни ресторанти от септември насам. Това ще остане в сила, докато властите се убедят, че досега отворените заведения са работили законно, поясни местен чиновник, цитиран "Ройтерс".Строгите мерки могат да нанесат удар по предстоящия туристически сезон в Куба и са поредният знак, че комунистическото правителство се колебае до каква степен да либерализира икономиката си, отбелязва агенцията."Мярката е само временна и ще остане в сила, докато приключим с одита на вече отворилите ресторанти. Наясно сме със значението на този бизнес за икономиката на града ни и правителството иска секторът да се развива успешно, но в рамките на закона", поясни Исабел Амсе, старши служител в градската управа на кубинската столица.Частните ресторанти процъфтяват, откакто преди 6 години президентът Раул Кастро отслаби ограниченията върху малките фирми, най-вече в Хавана. В града има над 500 частни заведения за хранене и общо над 1700 за страната.Амсе обяснява, че градските чиновници са се срещнали със собственици на 129 ресторанта, за да обсъдят нарушения като купуване на хранителни стоки от черния пазар, проституция, укриване на на данъци, съмнителни източници на капитал, работа след 3 часа сутринта и др.Много собственици се оплакват от прекалено големите данъци и непонятни ограничения като горната граница за седящи места.Най-голямото оплакване на частния бизнес е, че е задължен да купува стоки от търговци на дребно, често с огромни надценки – за разлика от държавните ресторанти, пред които няма подобни рестрикции.Натискът върху малкия бизнес не е нещо ново в Куба. Въпреки че правителството се стреми да насърчава частната инициатива, то гледа да не допуска предприемачите да стават прекалено успешни и това да доведе до голям дисбаланс в доходите на населението.Частният сектор вече осигурява работа на 27% от заетите при 16.2 на сто през 2010 г. Въпреки това той формира едва 12% от брутния вътрешен продукт на Куба.


title: "Лудогорец" излезе начело след зрелищна победа срещу "Дунав"

maintext:
[LAP.bg]
"Лудогорец" спечели трудно зрелищен мач с "Дунав" в мач от 12-ия кръг в Първа лига. Шампионите се наложиха с 5:3 в двубоя в Разград, в който официално се водеха гости.С трите точки воденият от Георги Дерменджиев отбор събра 28 и излезе начело в първенството, като изпревари с една "Левски". "Дунав" остава пети с 19 точки, като няма победа от успеха си с 2:0 срещу ЦСКА от средата на септември.Въпреки това русенци оставиха добри впечатления, като затрудниха съперника си. Те поведоха рано, а след това два пъти успяваха да изравнят. Ключова роля за победата на шампионите имаше Клаудиу Кешеру, който вкара три гола.Срещата започна с превес за "Лудогорец", но в 14-ата минута отборът получи гол. Тогава Козмин Моци не успя да изчисти топката и тя беше подадена на Антон Огнянов вляво. Той центрира и Мирослав Будинов с глава стреля, а вратарят Милан Борян не се намеси добре и резултатът беше открит.Само няколко секунди бяха необходими на гостите да изравнят. При бърза атака капитанът Светослав Дяков от аутлинията върна топката към Кешеру и отблизо румънецът изравни. В 30-ата нападателят засече за 2:1 след центриране от ъглов удар.Три минути след това Йордан Минев сгреши грубо в защита и Васил Шопов се възползва, за да изравни. В последните секунди на първата част се получи разбъркване в наказателното поле на "Дунав" и Вандерсон стреля за 3:2.След почивката картината не се промени - "Лудогорец" владееше топката и атакуваше по-често, но и "Дунав" се стремеше да хваща всеки шанс за нападение. В 66-ата минута Петър Патев вкара за 3:3 с хубав удар в наказателното поле."Лудогорец" продължи да се бори за победата и поведе за трети път. В 74-ата минута Кешеру вкара третия си гол, като се пребори за топката в близост до вратата, завъртя се и преодоля Луков.Малко преди края резервата за "Дунав" Нуриддин Давронов получи втори жълт картон и беше изгонен. В добавеното време при бърза атака Джонатан Кафу излезе в добра позиция и със силен удар прати топката във вратата."Лудогорец" вече насочва вниманието си към мача с "Арсенал" в Шампионската лига след четири дни.


title: Еквадор призна, че е ограничил достъпа до интернет на Асанж

maintext: Еквадор призна, че е ограничил временно достъпа до интернет в посолството си в Лондон, където от 2012 г. се укрива създателят на сайта "Уикилийкс" Джулиан Асанж, предаде БТА, като цитира "Франс прес". Причината е, че южноамериканската страна се бои, че мъжът използва сайта, за да се намесва в президентските избори в САЩ."Еквадор ограничи временно достъпа до част от комуникационната си система в посолството си в Обединеното кралство. Това ограничение не възпрепятства организацията "Уикилийкс" да изпълнява журналистическите си дейности", съобщи в комюнике еквадорското външно министерство.Ведомството посочи, че решението на организацията да публикува документи, свързани с президентските избори в САЩ, си е изцяло нейно и Еквадор не иска да се намесва в изборния процес, нито да се застъпва за някого от кандидатите."Външната политика на Еквадор се подчинява само на суверенни решения и не се поддава на натиск от други страни", подчерта министерството.В официалното изявление ведомството потвърждава ангажимента за "опазване на живота и здравето на Джулиан Асанж, докато той намери безопасно място", допълва "Гардиън".Преди десетина дни "Уикилийкс" разпространи откраднати поверителни имейли на Демократическата партия на САЩ, злепоставящи предизборната кампания на Хилъри Клинтън. Според изтъкнати представители над партията зад атаката стои Русия, която използва хакери, но и Асанж като инструмент, за да подпомогне кампанията на Доналд Тръмп.Четиридесет и пет годишният Асанж се укрива в посолството, за да избегне екстрадиция в Швеция , която издаде заповед да бъде арестуван в рамките на разследване за изнасилване след подадена жалба срещу него от шведка.Асанж отрича да е замесен в изнасилване, и каза, че това е трик да бъде екстрадиран в САЩ, които искат да го съдят за разпространение на класифицирана информация.


title: НАТО търси днес войските, които да спират Русия на изток

maintext: Съюзниците от НАТО се събират днес на заседание, на което да изяснят кой колко войски ще предостави за най-голямото от студената война насам присъствие на алианса в Източна Европа. Това са част от мерките, подготвяни в очакване на продължително противостоене с Русия, коментира "Ройтерс".През юли лидерите на НАТО поеха ангажимент от началото на 2017г. да започне засилено военно присъствие в балтиските републики и Полша от началото на 2017г.В Брюксел днес се обсъждат и идеи как да се помогне на югоизточния фланг – България и Румъния.САЩ се надяват включването на Европа да запълни 4 бойни групи от близо 4000 души. Франция, Дания, Италия и други съюзници се очаква да се присъединят със своя принос към САЩ, Германия, Великобритания и Канада, включително с бронирана техника, самолети и дрони.Според генералния секретар Йенс Столтенберг ангажиментите ще бъдат "ясна демонстрация на трансатлантическите ни връзки". Дипломати коментират, че по този начин ще се изпрати и сигнал към единомишлениците на Доналд Тръмп, който в кампанията си за Белия дом настоява американският съюзници "да си платят, за да ги защитаваме".Четирите бойни групи ще бъдат подкрепяни от 40-хилядната сила за бързо реагиране на НАТО и, ако се наложи, от допълнителни части, които при задаващ се конфликт могат да бъдат разположени на ротационен принцип в четирите споменати страни.За Черно море нещата са по-неясни, като се очаква България и Румъния да представят скоро планове за увеличаване на морските и въздушните патрули в района, както и за разполагане на международна бригада на НАТО в Румъния.


title: Русия: Изслушваме и Бокова, и Георгиева, никого не отхвърляме

maintext: Процесът на избор на генерален секретар на ООН навлиза във финалната си фаза, каза на пресконференция в Москва днес руският заместник-външен министър Генадий Гатилов, цитиран от ТАСС."С приближаването на момента на истината интересите на държавите и политическите дебати около този въпрос видимо се разгорещяват", отбеляза той, без да даде повече подробности. Заместник-външният министър допълни само, че Русия не възпрепятства никого от кандидатите за поста генерален секретар на ООН."Ние сме се срещали и с Ирина Бокова и с Кристалина Георгиева. Външният министър Сергей Лавров се е срещал с тях. Ние ги изслушваме и никого не отхвърляме. Ние сме имали контакти с всички кандидати, които са в списъка за гласуване, те всички са идвали в Москва ", каза Гатилов."Ние на никого не налагаме вето, ние не възпрепятстваме никого да участва в тази предизборна надпревара", добави той, цитирано т БТА.


description: По думите му напускането е станало "много актуално и доста медийно изразено – със скандали, с напрежение". "Беше нормално да има лека неувереност у играчите, по мое усещане. Доста изпуснахме чисти, елементарни положения."

title: Станислав Ангелов оправда отпадането на "Левски" с напускането на Петрович (видео)

maintext: Спортният директор на "Левски" Станислав Ангелов смята, че напускането на Люпко Петрович е повлияло на отбора и това е довело до отпадането от Купата на България. Треньорът обяви, че си тръгва в часовете преди мача за първенство с "Берое" в събота.Сините загубиха с 2:3 от "Черно море" след продължения в София в среща от осминафиналите за купата. Според Ангелов мачът е бил много интересен, но труден за "Левски"."Определено това, което се случи през миналия уикенд и началото на седмицата, си пролича и при играчите, че има известна неувереност и то най-вече пред гола, а създадохме доста положения. Колкото и да ни се иска, колкото и да желаем да няма психологически проблеми (след напускането на Петрович), няма как", каза Ангелов.По думите му напускането е станало "много актуално и доста медийно изразено – със скандали, с напрежение". "Беше нормално да има лека неувереност у играчите, по мое усещане. Доста изпуснахме чисти, елементарни положения. Точно това - десетте процента, петте процента накрая, които ни липсват, си оказаха влияние."За Ангелов радващото е, че "Левски" е показал своя дух, смелостта и характера си след 0:2. "Надявам се да го затвърдим това нещо и следващия мач да сме още по-добре."


title: Цачева пред "Ройтерс": Ще бъда гарант на членството ни в ЕС и НАТО

maintext:
доклада
"Няма алтернатива на членството ни в Европейския съюз и НАТО и като президент ще бъда гарант на тази ориентация." Това заявява Цецка Цачева в интервю за "Ройтерс", дадено в четвъртък.Агенцията припомня, че страната е била известна като най-лоялният сателит на бившия СССР и макар след болезнен преход да е влязла в евроатлантическите съюзи през миналото десетилетие, мнозина българи изпитват "културно и историческо привличане към Русия".Кандидатът на ГЕРБ казва в интервюто, че е забелязала опитите за дестабилизиране на България и че ще засили диалога, така че да няма "отклонение от пътя, който сме избрали – ЕС и НАТО"."Ройтерс" цитира заключенията от "Ръководството на Кремъл: Разбиране на руското влияние в Източна и Централна Европа" , в който се казва, че Москва е подела кампания от тайни икономически и политически мерки, за да манипулира пет бивши комунистически страни, сред които и България. Част от тях са насочени да дискредитират западния либерален модел и да подронят трансатлантическите връзки.Що се отнася до позицията на председателя на парламента за санкциите срещу Русия, тя отговаря, че ще търси дипломатически пътища за отмяната им, "но, разбира се, условието е да се изпълнят споразуменията от Минск".В интервюто Цачева е похвалила усилията на премиера Бойко Борисов за предотвратяване на мигрантска вълна към ЕС и за осигуряване на помощ от ЕС за подсилване защитните мерки по българско-турската граница.Тя също така се изказва за влизане на България в Шенген и приемане на еврото, когато е напълно готова. Но "Ройтерс" припомня, че според дипломатически източници българите първо трябва да покажат резултати в борбата с корупцията и налагане върховенството на закона, за да бъдат допуснати в двата клуба.